### Beslutning

Kommunalbestyrelsen godkender Økonomiudvalgets anbefaling.

Afbud: Catrine Johnsen, Klaus Christensen

### Sagsfremstilling

## Resume og sagens baggrund

Ifølge befolkningsprognosen, så forventes antallet af børnehavebørn at falde, mens antallet af vuggestue/dagplejebørn forventes at stige. Der vil potentielt være behov for etableringen af flere småbørnspladser.

## Indstillinger

Direktøren indstiller, at:

1. der opnormeres med 6 vuggestuepladser i [adresse] pr. 1. september 2025.

2. Forvaltningen bemyndiges til fortløbende mindre kapacitetstilpasninger af børnehavepladser, dagplejepladser og vuggestuepladser med henblik på at overholde pasningsgarantien.

3. Udgifter der relaterer sig til normering finansieres over det demografiregulerede område på dagtilbudsområdet.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

[adresse] dagtilbudsområder er opdelt i to geografiske områder [adresse] og Sydøst. Områderne indeholder både kommunale, selvejende og private pasningstilbud, som tilsammen udgør kapaciteten af pladser på området.

Kalundborg Kommune er underlagt den lovgivningsbestemte pasningsgaranti. I Kalundborg Kommune er det politisk besluttet, at et barn skal tilbydes en plads inden for en radius af 15 km fra barnets bopæl.

Børn starter typisk i vuggestue eller dagpleje, når de er 0-2 år. Når et barn fylder 3 år og 1 måned overgår det til børnehave. Barnet starter i skole i det år, det fylder 6 år, såfremt det er skoleparat.

I forbindelse med Kommunalbestyrelsens årlige budgetseminar udarbejdes der årligt et opdateret demografinotat, som giver et overblik på udviklingen indenfor de respektive velfærdsområder. Demografinotaterne kan danne grundlag for eksempelvis kapacitetstilpasning. Det fremgår af demografinotatet i august 2024 på dagtilbudsområdet, at befolkningsprognosen samlet set viser en stigning i antal 0-6-årige frem mod 2028. Antallet af børnehavebørn forventes at falde, mens antallet af vuggestue/dagplejebørn forventes at stige. Der vil ifølge befolkningsprognoserne frem mod 2028 potentielt være behov for etableringen af flere småbørnspladser. Eksempelvis ved at konvertere børnehavepladser til dagpleje-/vuggestuepladser. Herunder rekruttering af flere dagplejere samt oprettelse af flere vuggestuepladser.

Kommunalbestyrelsen fastsætter kommunens rammer, kapacitet og evt. prioriterede indsatser for dagtilbuddene, herunder den økonomiske ramme, politikker, strategier mv. Det omfatter også fordelingen mellem børnehavepladser, dagplejepladser og vuggestuepladser.

Den ledelsesmæssige tilrettelæggelse tager udgangspunkt i en årsnormering, som er et årsgennemsnit af antal børn. Der er imidlertid behov for en mere permanent tilpasning i kapaciteten og fordelingen af henholdsvis dagplejepladser og vuggestuepladser.

Der har de seneste år været behov for fortløbende tilpasninger på antallet af vuggestuepladser og dagplejepladser, hvor antallet af vuggestuepladser er opjusteret. Eksempelvis med en opnormering af 9 vuggestuepladser i [adresse] pr. 1. januar 2024.

Der er aktuelt behov for yderligere tilpasning. Helt konkret en opnormering af 6 yderligere vuggestuepladser i Svebølle børnehus. Det vil sige en udvidelse af de nuværende 12 vuggestuepladser til i alt 18 vuggestuepladser i [adresse]. Der er ikke afledte anlægsudgifter fordi børnehuset er bygget således, at man kan konvertere dele af børnehavepladser til vuggestuepladser.

Lena Kristiansen og vuggestuepladser supplerer hinanden. Der har igennem flere år været en særlig indsats for at rekruttere dagplejere. På trods af omfattende rekrutteringsindsatser, så opleves det aktuelt vanskeligt at rekruttere nye dagplejere.

## Økonomiske konsekvenser

Der er ikke afledte anlægsudgifter. Der vil være en regulering i ressourcetildelingen indenfor demografipuljen på dagtilbudsområdet.

### Sagens forløb

13/08/2025 Børn- og Familieudvalget

Børn- og Familieudvalget anbefaler at:

* der opnormeres med 6 vuggestuepladser i [adresse] pr. 1. september 2025.
* udgifter der relaterer sig til normering finansieres over det demografiregulerede område på dagtilbudsområdet.

Afbud: Sophie Friis

20/08/2025 Økonomiudvalget
Økonomiudvalget anbefaler Børn- og Familieudvalgets indstilling idet det præciseres, at det alene er administrationens indstilling pkt. 1 og 3, som anbefales.

Afbud: Klaus Christensen